א-נסר

א-נסר א-סעודי (בערבית: نادي النصر السعودي, בתעתיק מדויק: אלנצר אלסעודי) הוא מועדון כדורגל סעודי מהעיר ריאד, המשחק בליגת העל הסעודית. הוא אחד המועדונים המצליחים ביותר בערב הסעודית. א-נאסר היא אחת משלוש קבוצות שהשתתפו בכל העונות של ליגת העל הסעודית מאז הקמתה ב-1976. א-נסר הוקמה בשנת 1955 על ידי זייד בין מוטלק אל-ג'עבה אל-דוויש אל-מוטאירי. המועדון פעל כמועדון חובבים עד שנת 1960. בתקופה זו הפך הנסיך עבדולרחמן בן סעוד מונה ליושב ראש א-נסר. א-נסר החלה לשחק בליגה ב'. הם עלו לליגה הראשונה ב-1963. במהלך שנות ה-70 וה-80, המועדון זכה בארבע תוארי אליפות של ליגת העל הסעודית, שישה גביעי המלך, שלושה גביעי יורש העצר ושלושה גביעי הפדרציה. הצלחת הקבוצה קרתה על ידי שלושת השחקנים שזכו לכינוי "שלישיית הזהב הסעודית" שכללו את מאג'ד עבדאללה, פאהד אל בישי ומוחיסן אל-ג'מען. בשנות ה-90 זכתה א-נסר בשתי אליפויות נוספות, גביע המלך וגביע הפדרציה. המועדון גם זכה לראשונה להצלחה במספר טורנירים בין-לאומיים, לאחר שזכו בשתי ליגות האלופות של חצי האי ערב, גביע למחזיקות גביע אסיה ובסופר קאפ אסיאתי אחד. כאלופת הסופר קאפ האסייתי, א-נסר ייצגה את קונפדרציית הכדורגל של אסיה בגביע העולם הראשון למועדונים שהתקיים בברזיל בשנת 2000. בתחרות שיחקה א-נסר נגד קורינתיאנס, ריאל מדריד ורג'א קזבלנקה, וסיימה במקום השלישי בבית לאחר הפסד 1–3 לריאל מדריד, הפסד 0–2 לקורינתיאנס, וניצחון 3–4 על רג'א קזבלנקה. לאחר פרישת שלישיית הזהב, א-נסר חוותה מספר כישלונות ולא הצליחה לרשום הישגים משמעותיים. בעונת 2006/2007 ניצלה הקבוצה מירידת ליגה רק במחזור האחרון של העונה, מה שגרם להנהלת המועדון להתחיל תוכנית ארוכת טווח לשיקום המועדון. לאחר שדרוג משמעותי של הסגל, א-נסר הצליחה לחזור ולזכות בגביע הפדרציה ב-2008 כשגברה על היריבה העירונית, אל הילאל. המועדון סיים במקום השלישי בעונת 2009/2010, והבטיח השתתפות בליגת האלופות של אסיה לעונה הבאה. בעונת 2013/2014, א-נסר הצליחה שוב לזכות באליפות הליגה וגם בגביע, וזכתה בדאבל, גם בגביע הליגה וגם בגביע יורש העצר. לאחר מכן, הקבוצה העפילה לליגת האלופות האסיאתית 2015. בעונה שלאחר מכן הצליחה הקבוצה לשמור על התואר כשזכתה שוב באליפות, הגיע לגמר גביע המלך, והעפילה לחצי גמר גביע יורש העצר. בעונת 2018/2019 זכתה א-נסר באליפות נוספת. העפילה לחצי גמר גביע המלך ולרבע גמר ליגת האלופות של אסיה. גם ב-2019 וגם ב-2020, זכתה א-נסר בסופר קאפ הסעודי, הראשונים בתולדות המועדון. בסוף שנת 2022, חתם השחקן הפורטוגלי כריסטיאנו רונאלדו על חוזה לשנתיים עם הקבוצה. החוזה, שהסתכם בכ-200 מיליון יורו בשנה, הוערך כחוזה היקר ביותר בהיסטוריה של הכדורגל. נכון ל-12 באוגוסט 2023 אליפות ליגת העל הסעודית: (9): 1974/1975, 1979/1980, 1980/1981, 1988/1989, 1993/1994, 1994/1995, 2013/2014, 2018/2019 גביע המלך הסעודי (6): 1974, 1976, 1981, 1986, 1987, 1990 גביע יורש העצר הסעודי (3): 1972/1973, 1973/1974, 2013/2014 הסופר קאפ הסעודי: 2019, 2020 גביע אסיה למחזיקות גביע: 1997/1998 הסופר קאפ האסייתי: 1998 גביע האלופות למועדונים ערבים 2023 מדיה וקבצים בנושא א-נסר בוויקישיתוף אתר האינטרנט הרשמי של א-נסר (בערבית ובאנגלית) א-נסר, ברשת החברתית פייסבוק א-נסר, ברשת החברתית אקס (טוויטר) א-נסר, ברשת החברתית אינסטגרם א-נסר, ברשת החברתית טיקטוק א-נסר, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu רועי ויינברג, ‏כוכבי עבר וכסף גדול: הכירו את אל נאסר, באתר ערוץ הספורט, 30 בדצמבר 2022 Al Nassr FC, web.archive.org, ‏7 בדצמבר 2014 זה קרה: רונאלדו חתם באל-נאסר הסעודית, באתר ynet, 30 בדצמבר 2022